10 കോടിയുടെ ഉല്ലാസക്കപ്പല് നിര്മ്മിച്ച് ടൂറിസം കീഴടക്കാന് നിഷ്ജിത്ത് കൊച്ചി: കൊച്ചി കപ്പല്ശാലയ്ക്ക് പുറത്ത് സ്വന്തം നിലയില് പത്തു കോടിയിലേറെ വിലയുള്ള ഉല്ലാസകപ്പല് നിര്മ്മിച്ച് ടൂറിസം വ്യവസായത്തില് പടവുകള് കയറാനൊരുങ്ങുകയാണ് നിഷ്ജിത്ത്. വിദദ്ധ തൊഴിലാളികള് പണിത, ആധുനിക സൗകര്യങ്ങളെല്ലാമുള്ള ക്ളാസിക് ഇമ്ബീരിയല് ഈ ക്രിസ്മസിന് നീരണിം. അതോടേ കേരളത്തിലെ ഏറ്റവും വലിയ ഉല്ലാസ നൗകയുടെ ഉടമയാവും ഈ നാല്പത്തിയാറുകാരന്. വാച്ചു കമ്ബനിയുടെ റെപ്രസെന്റേറ്റീവില് നിന്ന് കപ്പല് ഉടമയിലേക്കുള്ള വളര്ച്ചയ്ക്ക് പിന്നില് നിശ്ചയദാര്ഢ്യവും കഠിനാദ്ധ്വാനവും,പിന്നെ സുഹൃത്തുക്കളുടെ കൈയയച്ചുള്ള സഹായവും. വല്ലാര്പാടത്തെ രാമന്തുരുത്തില് പോര്ട്ട് ട്രസ്റ്റിന്റെ സ്ഥലം 1,20,000രൂപയ്ക്ക് മാസവാടകയ്ക്കെടുത്താണ് നിര്മ്മാണകേന്ദ്രം ഒരുക്കിയത്. കൊച്ചി കായലിന് നടുവില് ബോള്ഗാട്ടി ദ്വീപില് പിറന്ന നിഷ്ജിത് കെ. ജോണ് കണ്ടുവളര്ന്നത് കപ്പലും ബോട്ടുകളും വഞ്ചികളുമാണ്. ജീവിക്കാന് പ്രമുഖ വാച്ച് കമ്ബനിയുടെ സെയില്സ് റെപ്രസെന്റേറ്റീവായെങ്കിലും അതുപേക്ഷിച്ച് മറൈന് ഡ്രൈവിലെ ബോട്ടിംഗ് ടൂറിസത്തിലേക്ക് ഇറങ്ങുകയായിരുന്നു. 2002ല് ബോട്ട് വാടകയ്ക്കെടുത്താണ് കായല് ടൂറിസത്തിലേക്ക് ഇറങ്ങിയത്. നിഷ്ജിത്തും സുഹൃത്തും ബോട്ട് വിലയ്ക്ക് വാങ്ങി നവീകരിച്ച് നീറ്റിലിറക്കി. ആദിത്യ ബോട്ട് ക്രൂസ് ആന്ഡ് ടൂര്സ് ഓപ്പറേറ്റേഴ്സ് എന്നായിരുന്നു രണ്ടു ബോട്ടുള്ള ആദ്യ കമ്ബനിയുടെ പേര്. പിന്നീട് സ്വന്തമായി രൂപം നല്കിയ നയോ ക്ലാസിക് ക്രൂസ് ആന്ഡ് ടൂര്സ് നാല് ബോട്ടുകള് നിര്മ്മിച്ചു. നാടന് പണിക്കാരായിരുന്നു എന്ജിനിയര്മാര്. അത് 16 വര്ഷം മുമ്ബത്തെ കഥ. രണ്ടുവര്ഷം മുമ്ബ് കപ്പല് നിര്മ്മാണത്തിലേക്ക് തിരിയുകയായിരുന്നു. സുഹൃത്തുക്കളില് നിന്ന് കടംവാങ്ങിയും ഭാര്യയുടെ സ്വര്ണം പണയംവച്ചും പണം സ്വരൂപിച്ചു തുടങ്ങി. വിദഗ്ദ്ധ തൊഴിലാളികളെ നിയോഗിച്ച് നിര്മ്മാണം നടത്താന് ഇന്ത്യന് രജിസ്ട്രാര് ഒഫ് ഷിപ്പിംഗ് ഐ.ആര്.എസ് അനുമതി നല്കി.30ലേറെ തൊഴിലാളികള് രാപകല് ജോലിക്കുണ്ട്. മേല്നോട്ടം വഹിക്കാന് നേവല് ആര്ക്കിടെക്ടുമാരുണ്ട്. എന്ജിന് ഘടിപ്പിക്കലും ഇന്റീരിയര് ജോലികളും മാത്രമാണ് ബാക്കി. ജെന്സി ഫിലിപ്പാണ് ഭാര്യ.മക്കള്: നീരജ്, നിജില് ഉല്ലാസത്തിന് ഡി.ജെ മ്യൂസിക് ബാന്ഡ് ഡാന്സ് കലാരൂപങ്ങള് ഭക്ഷണശാല ഫീഡിംഗ് റൂം 150:യാത്രക്കാര് 1,200 രൂപ: ഒരാള്ക്ക് 3 മണിക്കൂര്:സമയം 750രൂപ:സണ്സെറ്റ് ക്രൂസ് രണ്ടര മണിക്കൂര് റൂട്ട്: മറൈന് ഡ്രൈവ് പുറംകടല് ഇരുനില കപ്പല് എ.സി ഹാള് 50 മീറ്റര്: നീളം 11 മീറ്റര്: വീതി 10 മീറ്റര്:ഉയരം ടൂറിസം വകുപ്പുമായി സഹകരിച്ച് പ്രവര്ത്തിക്കാനാണ് ആഗ്രഹം. സാധാരണക്കാരായ ടൂറിസ്റ്റുകളെയാണ് പ്രതീക്ഷിക്കുന്നത്. നിഷ്ജിത്